Soul (2020ko filma)

Soul 2020ko Pete Docter estatubatuar zinema zuzendariaren konputagailu-animaziozko komedia dramatiko film bat da. Pixar Animation Studios ekoiztetxeak ekoitzi zuen eta Walt Disney Pictures ekoiztetxea da banatzailea.

Zinema aretoetan estreinatzekoa zen, baina COVID-19 pandemiaren eraginez, banatzaileak Disney+ streaming plataforman estreinatu zuen, 2020ko abenduaren 25ean.

93. Oscar Sarietan, bi sari eskuratu zituen: Animaziozko film onenaren Oscar Saria eta Jatorrizko soinu banda onenaren Oscar Saria.

Argumentua 

Joe Gardner musika irakasleak jazz-musikari profesional bihurtzeko ametsa dauka. Half Note Club-en jotzeko aukera lortzen duenean, istripu larri bat izaten du, eta ondorioz arima gorputzetik irtetzen zaio. Joen arima orduan "You" hazitegian aurkitzen da, non arimek grinak garatu eta bereganatzen dituzte, jaioberri batengana bidali aurretik. Joek oraindik bizirik dagoela jakiten duenean, kide duen 22 arimari bere gorputzera itzultzeko laguntza eskatzen dio. Ez dio lagundu nahi, baina Joek istripuz berarekin eramaten du, Lurrera doan tunel batetik erortzen direnean.

Aktoreak (Jatorrizko ahotsak) 
 Jamie Foxx: Joe Gardner
 Tina Fey: 22
 Questlove: Curly
 Phylicia Rashad: Joen ama
 Daveed Diggs: Paul
 Angela Bassett: Dorothea Williams
 Richard Ayoade: Jerry
 Graham Norton: Moonwind

Horrez gain, Cody Chesnuttek gitarradun abeslari baten ahotsa antzezten du.

Erreferentziak

Kanpo estekak 
 Soul filmaren IMDBko fitxa irakurgai 

Ameriketako Estatu Batuetako filmak
Pixar filmak
Konputagailuzko animazio filmak
Abentura filmak
Fantasiazko filmak
Umorezko filmak
Heriotzari buruzko filmak
Jazzari buruzko filmak
Mamuei buruzko filmak
Musika eta musikariei buruzko filmak
New Yorken girotutako filmak
Disneyren filmak
2020ko filmak
Walt Disney Picturesek ekoitzitako filmak
BAFTA film saridunak
Animaziozko film onenaren Oscar Sariaren irabazleak
Jatorrizko soinu banda onenaren Oscar Saria irabazi duten filmak